SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-33-14/24

**2024. gada 28. maijā plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

**komisijas deputāti**:

**Raimonds Bergmanis**

**Andrejs Vilks**

**Ainars Latkovskis**

**Ināra Mūrniece**

**Igors Rajevs**

**Aleksejs Rosļikovs**

**Uģis Rotbergs**

**Edvīns Šnore**

**Atis Švinka**

**uzaicinātās personas:**

*uzaicinātās personas par 1. darba kārtības jautājumu*

* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece**
* Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vadītāja vietniece **Aija Freiberga**
* Zemessardzes štāba Juridiskās daļas vecākā juriste virsleitnante **Jekaterina Lapina**

*uzaicinātās personas par 2. darba kārtības jautājumu*

* Jaunsardzes centra direktors pulkvedis **Aivis Mirbahs**
* Jaunsardzes centra Juridiskās nodaļas vadītāja **Gita Keistere**
* Izglītības un zinātnes ministrijas parlamentārā sekretāre **Silvija Reinberga**
* Izglītības un zinātnes ministrijas Izglītības departamenta direktora vietniece vispārējās izglītības jomā **Ilze Seipule**
* Izglītības kvalitātes valsts dienesta Kvalitātes nodrošināšanas departamenta direktora vietnieks **Ivans Jānis Mihailovs**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, S.Kaire, E.Kalniņa**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1.** **Grozījumi Latvijas Republikas Zemessardzes likumā (552/Lp14) 2. lasījumam.**

**2. Grozījumi Valsts aizsardzības mācības un Jaunsardzes likumā (603/Lp14) 1. lasījumam.**

**3. Dažādi.**

R.Bergmanis atklāj sēdi un iepazīstina ar izskatāmo darba kārtību. Aicina sākt likumprojekta izskatīšanu.

**1. Grozījumi Latvijas Republikas Zemessardzes likumā (552/Lp14) 2. lasījumam.**

R.Bergmanis informē, ka par izskatāmo likumprojektu saņemts 1 priekšlikums, un aicina sākt tā izskatīšanu. Dod vārdu priekšlikuma autoriem.

**Nr.1** – Aizsardzības ministrijas parlamentārā sekretāra A.Švinkas priekšlikums – Papildināt 45. pantu ar astoto, devīto un desmito daļu ieteiktā redakcijā.

**A.Švinka** informē, ka 2022. gada 3. novembrī spēkā stājās grozījumi Latvijas Republikas Zemessardzes likumā, paredzot Zemessardzes komandierim tiesības iesaistīt veterānus aizsardzības ministra noteiktu Zemessardzes uzdevumu izpildē. Par Likuma 44. pantā noteikto uzdevumu izpildi Zemessardzes veterāniem izmaksā dienesta uzdevumu izpildes kompensāciju un nodrošina viņus ar uzturdevu vai tās kompensāciju. Likumā nav paredzēts regulējums gadījumiem, ja šo Zemessardzes uzdevumu izpildes laikā Zemessardzes veterāns iet bojā, tādējādi nostādot viņu nevienlīdzīgā situācijā salīdzinājumā ar zemessargu.

Grozījumi paredz deleģējumu Ministru kabinetam noteikt ar Zemessardzes veterāna apbedīšanu saistīto izdevumu veidus un apmēru. Tādēļ tiks izstrādāti grozījumi Ministru kabineta 2010. gada 29. jūnija noteikumos Nr. 578 “Noteikumi par izdevumiem, kas saistīti ar karavīra vai zemessarga apbedīšanu un karavīra kapa pieminekļa uzstādīšanu, un minēto izdevumu apmēru”, paredzot, ka ar Zemessardzes veterāna apbedīšanu saistīto izdevumu maksimālā summa ir 1138,30 EUR.

Gada laikā finansējums tiktu ieplānots vienam gadījumam, papildu līdzekļi budžetā nebūtu nepieciešami.

Lūdz atbalstīt.

**L.Millerei** nav iebildumu. Uz 3. lasījumu vajadzēs redakcionālus precizējumus – jāsaprot, par kādiem uzdevumiem ir runa (atsauce ir uz 44. pantu, bet tas ir ļoti vispārīgs – grūti būs pamatot, kad uzdevums ir pildīts, kad nav pildīts, līdz ar to ir svarīgi, kas būs paredzēts 44. pantā).

**U.Rotbergs** interesējas, kas domāts ar to, ka AM sedznepieciešamos medicīniskās rehabilitācijas pakalpojumus radiniekiem?

**V.Upeniece** skaidro, ka tas ir paredzēts tāds pats sociālo garantiju bloks bojā gājuša zemessarga veterāna ģimenes locekļiem kā bojā gājuša aktīvā zemessarga ģimenes locekļiem (piemēram, psiholoģiskā palīdzība).

**R.Bergmanis** aicina deputātus atbalstīt šo priekšlikumu.

*Priekšlikums* ***Nr.1*** *komisijā* ***atbalstīts****.*

R.Bergmanis aicina komisiju atbalstīt likumprojekta virzību izskatīšanai Saeimas sēdē 2. lasījumā.

*Notiek balsošana.*

*Par – 9; pret – nav; atturas – nav.*

*Deputāti atbalsta likumprojekta virzību izskatīšanai Saeimas sēdē 2. lasījumā.*

**R.Bergmanis** aicina noteikt **priekšlikumu iesniegšanas termiņu** šim likumprojektam 3. lasījumam – **2 nedēļas**.

*L.Millerei un A.Švinkam nav iebildumu.*

*Deputātiem nav iebildumu.*

**LĒMUMS:**

**-** atbalstīt likumprojektu “Grozījumi Latvijas Republikas Zemessardzes likumā” (552/Lp14) un virzīt izskatīšanai Saeimas sēdē 2. lasījumā;

- noteikt priekšlikumu iesniegšanas termiņu 3. lasījumam – 2 nedēļas.

**2. Grozījumi Valsts aizsardzības mācības un Jaunsardzes likumā (603/Lp14) 1. lasījumam.**

**R.Bergmanis** dod vārdu likumprojekta autoriem – AM pārstāvim.

**A.Švinka** informē par AM izstrādāto likumprojektu – likumprojekts izstrādāts, lai precizētu regulējumu par VAM un jaunsargu interešu izglītības programmas īstenošanai nepieciešamajiem materiāltehniskajiem līdzekļiem, kā arī precizētu vairākus jautājumus, kas saistīti ar izglītības procesa īstenošanu – prasības jaunsargu instruktoriem, tostarp likumprojektā paredzēts jauns regulējums, kas attiecas uz VAM un jaunsargu interešu izglītības programmas īstenošanai nepieciešamo izglītību, vienlaikus paredzot, ka jaunsargu instruktors īsteno gan VAM, gan jaunsargu interešu izglītības programmu, tiesības Jaunsardzes centram veikt datu apstrādi Valsts izglītības informācijas sistēmā, personu loku, kas tiesīgas mācīt VAM un īstenot jaunsargu interešu izglītības programmu, kā arī prasības jaunsargu instruktoru palīgiem. Likumprojektā arī paredzēts, ka prasība vidējā izglītības pakāpē sākot ar 2024. gada 1. septembri obligāti īstenot VAM, neattieksies uz AM padotībā esošo profesionālās izglītības iestādi. Vēl likumprojekts paredz izslēgt nosacījumu, ka daļēja VAM priekšmeta apguve tiek īstenota neklātienes un tālmācības izglītības ieguves formā un ka augstskolā studiju moduli VAM īstenošanai var apgūt tikai persona, kas ir apguvusi militāro pamatapmācību. Tāpat likumprojektā paredzētas JsC tiesības izsniegt VAM apliecību izglītojamajam, kurš sekmīgi ir apguvis VAM kursu un VAM nometnē noteikto interešu izglītības programmu, nosakot, ka VAM apliecības izgatavošanas, izsniegšanas un izmantošanas kārtību nosaka JsC direktors.

Grozījumi VAM un Jaunsardzes likumā nepieciešami, lai noteiktu par materiāltehnisko līdzekļu nodrošināšanu atbildīgās iestādes, precizētu likumā lietoto terminoloģiju nodrošinājuma jomā, kā arī precizētu vairākus jautājumus, kas saistīti ar jaunsargu interešu izglītības programmas un VAM īstenošanu.

Paredzēts, ka likumprojekts stāsies spēkā šā gada 1. septembrī.

Lūdz atbalstīt likumprojektu un ierosina lemt par steidzamības piešķiršanu likumprojektam.

**A.Mirbahs** demonstrē prezentāciju, kuras laikā informē par grozījumiem Valsts aizsardzības mācības un Jaunsardzes likumā, lai lemtu par likumprojekta virzīšanu steidzamības kārtā.

Aktuālajā redakcijā nav paredzēti izņēmumi VAM īstenošanai. Šogad VAM kļūs obligāts, tādēļ sasparojušās izglītības iestādes, par kurām pirms tam nebija informācijas (ieslodzījuma vietas, starptautiskās skolas, neklātiene, tālmācība). Piedāvātā redakcija nosaka, ka šajās izglītības iestādēs neorganizē VAM, jo nevar tikt sasniegti sasniedzamie rezultāti.

Nav paredzēti speciāli nosacījumi KM dibinātajām izglītības iestādēm. Piedāvātā redakcija paredz, ka KM ir izņēmums, bet, lai novērstu pārpratumus, KM izglītības iestādēm izņēmums būs tikai attiecībā uz VAM realizēšanas metodi, piemēram, 112 stundas, kas ir noteiktas, nevienam netiks samazinātas, bet tiek pārceltas uz citu izdevīgu laiku. Ja arī tas nederēs, tad varēs vienoties par citu VAM realizācijas modeli.

Nav paredzēti speciāli priekšnoteikumi izglītojamiem ar speciālajām vajadzībām. Pagājušajā gadā uzsākts pilotprojekts ar izglītības iestādi, kurā mācās šādi jaunieši. Grozījumos iestrādāts, ka arī šādās izglītības iestādēs tiek realizēts VAM ar atrunu, ka šī izglītības iestāde nodrošina savu speciālo pedagogu, kurš strādā tandēmā ar VAM instruktoru.

Pašreizējā redakcijā nav nepārprotami noteikts, ka instruktors pasniedz gan VAM, gan jaunsargu interešu izglītību. Šis prasības tagad tiek apvienotas vienā pantā.

Aktuālā redakcija neparedz, ka iestādes vadītājs var izsniegt VAM nometnes absolventa apliecību. Uzrunāti vairāki komersanti, kuri piekrituši dot bonusus šiem absolventiem.

Par jaunsargu instruktora palīgu varēs būt tas, kurš sekmīgi apguvis jaunsargu interešu izglītības programmu – viņam vienīgajam būs tiesības arī VAM valkāt formastērpu, lai būtu skaidrs, ka viņam ir cits statuss šajā nodarbībā (ne tikai kā apmācāmais). Pašreiz noteikts 16 gadu vecuma cenzs, bet tas tiks mainīts uz 15 gadu vecumu.

Agrāk JC pats nodrošināja visus materiāltehniskos līdzekļus, bet tagad to dara VALIC, tādēļ likumā piedāvā iestrādāt, ka VALIC ir tiesīgs tos izsniegt. Ja VAM izglītojamais vai jaunsargs savas prettiesiskas, vainojamas rīcības dēļ būs sabojājis viņam izsniegtos materiāltehniskos līdzekļus un radījis zaudējumus, tie būs jāatlīdzina.

Grozījumi paredz tiesības JC veikt izglītojamo datu apstrādi Valsts izglītības informācijas sistēmā.

Pašreiz likums paredz, ka par JS instruktoru var būt profesionālā dienesta karavīrs, zemessargs, rezerves karavīrs vai Latvijas pilsonis, kurš pilda dienestu Iekšlietu ministrijas sistēmas iestādē vai pašvaldības policijā, bet piedāvāta redakcija ir, ka par JS instruktoru var būt profesionālā dienesta karavīrs, zemessargs vai rezerves karavīrs.

Nav noteikts periods, kurā JS instruktors, kurš nav ieguvis zemessarga vai rezerves karavīra statusu, drīkst pildīt JS instruktora amata pienākumus. Piedāvātā redakcija ir, ka attiecīgais statuss JS instruktoram jāiegūst divu gadu laikā pēc darba tiesisko attiecību uzsākšanas JC.

Nav noteikts laika posms, kurā persona, kas pilda JS instruktora amata pienākumus, ir tiesīga turpināt pildīt šos amata pienākumus, lai gan nav profesionālā dienesta karavīrs, zemessargs vai rezerves karavīrs. Tagad tiks paredzēts, ka jau strādājošs JS instruktors ir tiesīgs turpināt pildīt amata pienākumus ne ilgāk kā līdz 2027. gada 1. septembrim.

**L.Millere** skaidro, ka JB nav konceptuālu iebildumu likumprojekta virzībai 1. lasījumam Saeimā.

Uz pirmo lasījumu likumprojekts atbalstāms, bet nepieciešams laiks priekšlikumiem – 1 nedēļa.

**A.Vilks** interesējas par likumprojektā minētajām zinātnes nozarēm.

**A.Mirbahs** skaidro, ka šīs zinātnes nozares noteiktas Valsts rīcības plānā kā prioritātes.

**A.Vilks** vaicā par JS instruktoru – par speciālajām zināšanām bērnu tiesību aizsardzības jomā (MK noteikumi paredz 40 stundu mācību kursu). Vai ar to rēķinās?

**A.Mirbahs** atbild, ka visi apguvuši 72 stundu kursu.

**I.J.Mihailovs** komentē, ka ikvienam pedagogam Latvijā ir nepieciešama pedagoģiskā izglītība un arī papildu kursi bērnu tiesību aizsardzības jomā. Arī VAM pedagogam šādi kursi būs jāapgūst.

**A.Rosļikovs** interesējas par infrastruktūru VAM nodarbībām, piemēram, šaušanai.

**R.Bergmanis** skaidro, ka ar pneimatiku var šaut arī šajās telpās, bet infrastruktūra, protams, būtu vēlama. Pavisam cita lieta ir ar poligoniem, jo tā ir jau pavisam cita šaušana.

**R.Bergmanis** aicina balsot un atbalstīt **steidzamības** noteikšanu šim likumprojektam.

*Notiek balsošana.*

*Par – 9; pret – nav; atturas – nav.*

*Deputāti* ***atbalsta*** *likumprojekta* ***steidzamību****.*

**R.Bergmanis** aicina deputātus **atbalstīt** likumprojekta virzību **1.lasījumam** Saeimā **30. maija** sēdē.

*Notiek balsošana.*

*Par – 8; pret – nav; atturas – nav; nepiedalās balsošanā – 1.*

*Deputāti* ***atbalsta*** *likumprojekta virzīšanu izskatīšanai Saeimas 30. maija sēdē* ***1.lasījumā****.*

**R.Bergmanis** aicina noteikt **referentu** šim likumprojektam un piedāvā A.Švinkas kandidatūru referentam par likumprojektu.

**A.Švinka** piekrīt būt par referentu.

*Deputātiem nav iebildumu.*

***Referents*** *likumprojektam –* ***A.Švinka****.*

**R.Bergmanis** aicina noteikt **priekšlikumu iesniegšanas termiņu** šim likumprojektam 2. lasījumam – **1 nedēļa,** paredzot likumprojekta izskatīšanu Saeimas sēdē – 13. jūnijā.

*A.Švinka un L.Millere piekrīt.*

*Deputātiem nav iebildumu.*

**LĒMUMS:**

**-** atbalstīt likumprojektu “Grozījumi Valsts aizsardzības mācības un Jaunsardzes likumā” (603/Lp14)unvirzīt izskatīšanai Saeimas 30. maija sēdē 1. lasījumā;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas termiņu 2. lasījumam – 1 nedēļa, paredzot likumprojekta izskatīšanu Saeimas sēdē 13. jūnijā;

- noteikt par referentu A.Švinku.

R.Bergmanis pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.45.

Komisijas priekšsēdētājs R.Bergmanis

Komisijas deputāts A.Latkovskis

Protokolēja E.Kalniņa